הוועדה לענייני ביקורת המדינה, כנסת 18, פרוטוקול מספר 88, 2010-05-17 11:00

עתניאל שנלר: בוקר טוב, אני מתכבד לפתוח את הישיבה.

עתניאל שנלר: אנו דנים היום בשתי הצעות לסדר היום דיון מהיר, האחת של חבר הכנסת אורי אורבך והשנייה של חבר הכנסת יעקב כץ.

עתניאל שנלר: מאחר וצריך לעשות את הדיון הזה מהיר, נעשה אותו גם מהר.

עתניאל שנלר: אז אני אבקש מחבר הכנסת אורי אורבך לפתוח בבקשה ולהציג את הנושאים.

עתניאל שנלר: בבקשה.

אורי אורבך: שלום לכם רבותיי.

אורי אורבך: הגיעו אלינו מספר תלונות.

אורי אורבך: היו עיכובים מעבר לרגיל בקבלת תוצאות לבחינות לרבנות.

אורי אורבך: התלונות הגיעו מאנשים שנבחנו.

אורי אורבך: אחת התלונות מדברת על עשרה חודשים בעת התלונה.

אורי אורבך: עשרה חודשים מאז שהם נבחנו בנושא מקוואות והבנתי מתלונות שהגיעו גם בעל פה שזה לא מקרה יחיד, אלא תופעה נפוצה.

אורי אורבך: כיוון שנגרם פה צער וגם אולי גם נזק אפילו לאנשים שלא מקבלים את התוצאות של הבחינות מכיוון שהם לא יכולים להתמנות חלקם לרבנים במקומות שונים, וכיוון שאם חלילה מישהו נכשל בבחינה, אם הוא צריך להיבחן שוב, אם הוא לא יודע את התוצאות, אז הוא צריך ללמוד מחדש.

אורי אורבך: זה תמיד טוב כמובן, אבל עובר זמן מאז שהוא התכונן לבחינה.

עתניאל שנלר: כמה זמן עובר, ומהן התלונות שהגיעו אליך?

אורי אורבך: בסביבות עשרה - אחד עשר חודשים.

אורי אורבך: בעת התלונה, זה היה לפני כחודש-חודשיים.

אורי אורבך: אני לא נכנס עכשיו לטענות של אלו שטוענים למה מעכבים, יש כל מיני קונספירציות.

אורי אורבך: בשביל זה אנחנו גם רוצים לדעת מהנוגעים בדבר מה הסיבות לעיכובים.

אורי אורבך: מה הנתונים הרגילים בימים כתיקונם.

אורי אורבך: תוך כמה זמן יתנו תוצאות לבחינות.

אורי אורבך: האם יש הבדל בין בחינות מסוימות שבהן לוקח יותר זמן, לתת תשובות לבחינות אחרות בתוך עולם הרבנות, בוודאי הדיינות, שבהן זה ניתן בזמן אחר, ומה הגורמים.

אורי אורבך: ואולי בכלל לשפוך אור על צורת הבחינה.

אורי אורבך: אני מבין שיש שינויים גם בתחום הזה.

אורי אורבך: דווקא אומרים שיש שיפור מסוים בשנים האחרונות בתחום.

אורי אורבך: הבנתי שזה עבר מהרבנות עצמה החוצה לחברות שעוסקות בבחינה.

אורי אורבך: אנחנו רוצים לשמוע סקירה ולראות מה עושים בתחום הזה כדי שלא ייגרם צער לאנשים שהם יודעי תורה ואוהבי תורה ורוצים לשמש בקודש בתפקידים האלה.

עתניאל שנלר: תודה רבה חבר הכנסת אורבך.

עתניאל שנלר: ישנם שני נציגים מהרבנות: המנכ"ל עודד וינר ורפאל מזרחי, אני פשוט לא מכיר, אני מתנצל.

עתניאל שנלר: ברוכים הבאים.

עתניאל שנלר: בבקשה, חבר הכנסת כץ.

יעקב כץ: במבחני הדיינות כפי שידוע נבחנים על חושן משפט.

יעקב כץ: יש מבחנים על חושן א, חושן ב, חושן ג.

יעקב כץ: אנחנו קיבלנו תלונות מאנשים כמובן בעילום שם.

יעקב כץ: אנשים מפוחדים.

יעקב כץ: אבל שנתיים מאז שאנשים נבחנו ולא קיבלו תשובות.

יעקב כץ: אני רק רוצה לקרוא לכם איזה כמה מילים, כבוד היו"ר.

יעקב כץ: כמה שאלות ששואלת אישה שבעלה נבחן.

יעקב כץ: אחרי שהיא כותבת מה היא מרגישה אחרי כל כך הרבה זמן, אז היא כותבת ככה: "כיצד ייתכן שמזמנים אנשים למבחן שאורכו שמונה שעות ולא דואגים לשולחן לכל נבחן.

יעקב כץ: כיצד ייתכן שהבחינה מתחילה באיחור רב ולא דואגים לתוספת הזמן שאבד.

יעקב כץ: כיצד ייתכן שטופס הבחינה לא עובר הגהה ומלא בשגיאות כתיב.

יעקב כץ: כיצד ייתכן שהשאלות מנוסחות בצורה לא ברורה, והרב הבוחן מעיד שהוא לא יודע לענות כי הוא לא כתב את השאלה.

יעקב כץ: כיצד ייתכן שבדיקה של מבחן לוקחת שנתיים או יותר.

יעקב כץ: מי יודע אם נבדקו בכלל.

יעקב כץ: כיצד ייתכן שהנבחן לא מקבל את הבחינה בחזרה.

יעקב כץ: שלא ניתן ציון מדויק.

יעקב כץ: שלא פורסם סטנדרט מחייב.

יעקב כץ: שאין אפשרות לגשת למועד ב בזמן סביר.

יעקב כץ: איך יכולה מחלקה של הרבנות הראשית לישראל לזלזל כך בלומדי תורה.

יעקב כץ: איך גוף ציבורי כפוף להלכה ולחוקי המדינה יכול להתנהג בצורה כזו.

יעקב כץ: " ככה כותבת אישה של אדם שנבחן, והיא מחכה ואומרת ש"הוא לא יכול לכתוב, אז אני כותבת בשמו.

יעקב כץ: " התסכול מופיע ממכתבים נוספים שקיבלנו ומרבים שלא קיבלנו, אבל אני שוחחתי עם רבים שנבחנו לדיינות ולא קיבלו תשובה מזה שנתיים.

יעקב כץ: אנחנו חושבים שהדבר הזה.

יעקב כץ: ..

יעקב כץ: אני רוצה גם להסביר במילה אחת, כבוד היו"ר וחבריי הנכבדים הנמצאים פה סביב השולחן העגול, איך אני רואה את הדברים.

יעקב כץ: אומר לכם את אשר בליבי באופן גלוי.

יעקב כץ: אני מאמין באמונה שלמה שיבוא יום והמשפט בארץ יהיה משפט עברי, כפי שדיבר על זה בזמנו יעקב נאמן.

יעקב כץ: ובוודאי שהשופטים בישראל יהיו מחויבים להיות בקיאים במשפט העברי.

יעקב כץ: אני חושב שאפשר לחלק זאת לשתיים, כלומר: יהיה משפט עברי.

יעקב כץ: אם הייתי ראש הממשלה אז הייתי פועל בכל המהירות שהמשפט יסתמך על היסודות העבריים, גם אם הוא יישאר משפט פתוח לכל הציבור.

יעקב כץ: אבל אם יעקב נאמן אמר כך אני עם משפטן ידוע מסכים בוודאי.

יעקב כץ: אבל גם הוא לא הכחיש.

יעקב כץ: הוא רק לא אמר את זה עוד פעם.

יעקב כץ: על כל פנים אני בטוח שהדיינים שנבחנים ומוכנים היום במוסדותינו,והם רבים, ורבים מהם יש להם אמנם כושר.

יעקב כץ: הם קיבלו את האפשרות להיות דיינים, אבל בפועל הם לא משמשים כדיינים.

יעקב כץ: יש להניח שבבוא הזמן בתהפוכות הגורל, בתהפוכות הממשלה, בתהפוכות המדינה, פתאום נזדקק למאות או לאלפים כאלה.

יעקב כץ: אבל אי אפשר יהיה לקבל אותם אם הם לא קיבלו את התוצאות של המבחנים.

יעקב כץ: לכן אני פונה למי שאמור לתת תשובה ותודה לך שהסכמת לדון בנושא הזה.

יעקב כץ: ואני מקווה שכתוצאה מהדיון הזה לפחות אולי מחר כבר כולם יקבלו את התוצאות של המבחנים.

עתניאל שנלר: תודה רבה חבר הכנסת כץ.

עתניאל שנלר: אני רוצה לומר, שאנחנו יותר קרובים לתקופת שפוט השופטים משיפוט עברי, אבל זה סיפור אחר.

גאלב מג'אדלה: אבל לשאוף תמיד אפשר, אדוני היו"ר, לשאוף, לחלום.

גאלב מג'אדלה: אלה תכונות טובות.

עתניאל שנלר: כן.

עתניאל שנלר: אלה תכונות טובות.

עתניאל שנלר: תודה.

עתניאל שנלר: מנכ"ל הרבנות, בבקשה.

עודד וינר: לא לדבר על עתניאל בן קנז שהיה אחד מגדולי השופטים.

עודד וינר: לא רק שהוא היה השופט הראשון, אלא שהוא היה מגדולי השופטים.

עודד וינר: קודם כל, שיהיה ברור, אנחנו מצטערים צער רב וכואבים באמת את העיכובים שנגרמו בחלקם הגדול לא בטובתנו.

עודד וינר: ואנחנו עשינו ככל שיש לאל ידנו לנסות ולקדם את העניין הזה.

עודד וינר: כדי שלא יהיה ספק, אני דוחה מכל וכל, חבר הכנסת אורבך, את הרמזים שלא הגיעו מצידך, אגב, קונספירציות למיניהן - זה לא קיים.

עודד וינר: היו פה עיכובים טכניים, ותיכף נדבר עליהם.

עודד וינר: לגבי הנקודות שהועלו פה - קודם נתחיל לפי סדר, דבר דבור על אופניו.

עודד וינר: חבר כנסת אורבך העלה בשאילתה שלו שמאות תלמידי ישיבה ממתינים חודשים ארוכים לגבי כל המבחנים שאתה ציינת.

עודד וינר: כל המבחנים נמסרו תוצאותיהם כבר עד היום.

עודד וינר: כל התוצאות נמסרו, כולל מבחני אוקטובר 2009.

עודד וינר: אתה מדבר על יולי 2009 כולל מבחני אוקטובר.

עודד וינר: אני מדבר על מבחנים ברבנות קודם כל, חבר הכנסת כץ, ואחרי זה על הדיינות.

עודד וינר: לפי הסדר.

עודד וינר: מה שנמסר על ידי המחלקה: כל המבחנים שנערכו באב, לשאלתו של חבר הכנסת אורבך, התוצאות ניתנו לנבחנים עד האחרון שבהם.

עודד וינר: מבחני אוקטובר – תוצאותיהם כולן נבדקו.

עודד וינר: התוצאות האחרונות נשלחות בימים האלה לנבחנים.

עודד וינר: המבחנים שנמצאים עתה בבדיקה, אני מדבר על מבחני הרבנות, הינם המבחנים שנערכו בניסן השנה, וכל התוצאות של המבחנים האלה יימסרו עד תחילת תמוז, כחודש לפני המבחנים הבאים שייערכו אי"ה באב.

עתניאל שנלר: בעניין הנתונים שאמרת, חלפו מאז אוקטובר שבעה חודשים.

עודד וינר: אני אסביר.

עודד וינר: השאלות הן כולן צודקות.

עודד וינר: ברשותכם אני אסביר.

עודד וינר: קודם כל אני רוצה לתת נתונים.

עודד וינר: היה פה צירוף נסיבות באמת בלתי רגיל.

עודד וינר: אני לא מדבר על נתון טכני לכאורה, אבל שמסביר את הבעיות שבפניהן אנו ניצבים.

עודד וינר: אם עד לפני כעשור שנים נבחנו ברבנות הראשית סדר גודל של מאות נבחנים בשנה, ואכן היו התקלות מסוג אלה שחבר הכנסת כץ מצביע עליהן, שולחן לכל בוחן וכן הלאה.

עודד וינר: היום, בשלוש השנים האחרונות שעליהן אנחנו מדברים, כולל מבחני דיינות משנת תשס"ח, נבחנו ברבנות הראשית סך הכול 11,020 נבחנים בשלוש השנים האחרונות.

עודד וינר: אני לא מדבר על תוספות מיוחדות, כגון העדה האתיופית שיש לה מבחנים מיוחדים על פי בקשת העדה, ועוד מבחנים אחרים של שוחטים וכל מיני דברים כאלה, שהם לא נחשבים במסה העיקרית, ולכן לא לקחנו אותם בחשבון.

עודד וינר: לצורך ההבנה, כוח האדם שנמצא במחלקה הוא אותו כוח אדם שעבד בזמנו.

עודד וינר: אותו כוח אדם מנסה להתמודד.

עודד וינר: בשנה האחרונה אנחנו קיבלנו תגבורת מזערית של שלושה חצאי משרות סטודנט, כי לא יכולנו.

עודד וינר: כרענו תחת הנטל.

עודד וינר: ביקשנו והתחננו ונתנו לנו שלושה חצאי משרות של סטודנט.

עודד וינר: פשוט המספר הזה הוא מספר מדהים שמשקף את כל הקשת הפוליטית הדתית, מהחרדים, כולל אפילו תולדות אהרון, שזה מדהים לראות אותם שם, וכלה בציונות הדתית.

יעקב כץ: אבל הציונות הדתית, לא שולטת במשרד.

עודד וינר: אני לא מדבר על שיטה .

עודד וינר: אנחנו מקווים שהרבנות, היא לא עניין של שיטה ולא עניין של פוליטיקה.

יעקב כץ: מי מנהל את העסק הזה?

אורי אורבך: מה שמעניין אותי שבשנים האחרונות יש עלייה מאוד גדולה, ברוך השם.

עודד וינר: ברוך השם, זאת התשובה.

עודד וינר: התעוררות רוחנית גדולה.

עודד וינר: פריחה של עולם הישיבות.

עתניאל שנלר: כמה אנשים יש היום במחלקה?

עתניאל שנלר: תספר לנו, מי המחלקה?

עודד וינר: המחלקה זה ראש המחלקה, שלוש מזכירות קבועות ועוד שלוש הסטודנטיות בשנה האחרונה.

עתניאל שנלר: מי בודק את המבחנים?

עודד וינר: עכשיו אני נכנס להסבר הזה.

עודד וינר: אגב, עוד נקודה אחת כדי שנבין.

עודד וינר: אכן עד לפני כשלוש שנים המבחנים נעשו באולם אצלנו ברבנות הראשית למעלה, שזה אולם שמכיל כ-180 איש.

עודד וינר: כיוון שהמספרים הלכו וגברו, היינו צריכים לאלתר כל מיני אלתורים שהצביע עליהם חבר הכנסת כץ, להושיב אותם באולם, לפצל אותם, להושיב אותם בחדרים, באולם מליאת המועצה, ועוד כל מיני אלתורים.

עודד וינר: עברנו לאחר מכרז לבנייני האומה.

עודד וינר: היום בשנים האחרונות אנחנו מדברים, כולכם מוזמנים לבוא לראות, זה מחזה מרנין נפש, לראות את חמשת האולמות הגדולים בבנייני האומה מלאים נבחנים.

עודד וינר: אנחנו מרכזים את זה ביום אחד.

עודד וינר: במבחן האחרון היה לנו למעלה מ-1,200 נבחנים, 1,250 נבחנים ביום אחד.

עודד וינר: עד עכשיו עשינו שלושה מועדים בשנה, ככה ששלוש פעמים לראות את התופעה הזו, זה דבר יפהפה.

עודד וינר: אין מצב היום שאין שולחן לכל נבחן.

עודד וינר: יש שולחן לכל נבחן.

עודד וינר: הם מודעים לשעות.

עודד וינר: אם קורה שמתאחר מבחן, אנחנו הכנסנו לצורך העניין דבר שלא היה לפני כן.

עודד וינר: הנבחנים הגיעו באיחורים שונים מכל מיני סיבות שונות ומשונות.

עודד וינר: עמדנו על רבע שעה אקדמאית.

עודד וינר: מי שמגיע, מגיע.

עודד וינר: מי שלא מגיע, בעיה.

עודד וינר: אבל למשל לפני שהם נבחנים, הייתה תאונה באחד הכבישים שמהם מגיעים כמה וכמה כוללים.

עודד וינר: מסרו לנו את הדבר הזה.

עודד וינר: התקשרנו למשטרה כדי לוודא שאכן יש עיכוב אמיתי בכביש.

עודד וינר: כתוצאה מזה עיכבנו בשלושת רבעי שעה את המבחן לטובת כל השאר, והוספנו את הזמן הזה.

עודד וינר: הדברים האלה, ברוך השם, פחות או יותר הסתדרו.

עודד וינר: במבחנים לדיינות, שזה באמת גולת הכותרת, שבזה אתה צודק, אבל זה גם מתייחס למבחנים ברבנות.

עתניאל שנלר: רגע, אל תיגש לדמו.

עתניאל שנלר: אני רוצה קודם כל להבין את המבחנים.

עתניאל שנלר: אדוני, מי כבודו?

ישראל בונדי: ישראל בונדי, העוזר של חבר הכנסת כץ.

עתניאל שנלר: אתה עברת מבחנים ולא קיבלת תוצאות?

ישראל בונדי: אני נבחנתי במועד אב ומועד חשוון.

ישראל בונדי: מועד אב קיבלתי תוצאות יחסית מהר, חצי שנה בערך.

ישראל בונדי: נבחנים אחרים שנבחנו באב, זה היה המבחן האחרון שבדקו אותו, והם קיבלו תשובה לפני שבועיים, וגם זה רק דרך הטלפון.

ישראל בונדי: חלקם היו צריכים להתקשר לרבנות, וזה לוקח הרבה זמן עד שעונים.

עודד וינר: חלק מהעיכוב היה כיוון שנדרשנו במשך שנים על גבי שנים אותם בוחנים עשו את מערכת הבחינות ברבנות הראשית.

עודד וינר: לפני כשלוש שנים, שאז תחילת כל הסאגה הזאת, בא סגן החשב הכללי לרבנים הראשיים בישראל ודרש לעשות מכרז, כי לא יכול להיות שאותם אנשים בוחנים במשך כל השנים.

עודד וינר: מסיבות החשכ"ל (החשב הכללי) וכל המערכת הבירוקראטית הישראלית נדרשנו לעשות מכרזים.

עודד וינר: ישב עם הרבנים הראשיים, ישב איתנו.

עודד וינר: הדרישה שלהם הייתה את כל המערכת היו בוחנים אחרים ליורה יורה, זו הרמה הבסיסית.

עודד וינר: הרמה הגבוהה ביותר זה דיינים.

עודד וינר: באו הרבנים הראשיים ואמרו : "הנושא של הבחינות הוא בנפשנו ולכן בואו נעשה את זה בדירוג.

עודד וינר: " איך עשו את זה בדירוג?

עודד וינר: באותה תקופה התחלנו פעם ראשונה מקום המדינה לבחון משגיחי כשרות.

עודד וינר: זה אחד הדברים הנוספים כדי לתת תעודת הסמכה יחידה.

עודד וינר: באותה תקופה נכנסו למערכת כ-2,800 נבחנים בנושא הזה של הכשרות, שבמשך כשנתיים עברו תוספת שאף פעם לא הייתה מתוכננת.

עודד וינר: משך שנתיים עברו הסמכה לאחר שלמדו במכונים חיצוניים וקיבלו תוצאות של מבחני כשרות.

עודד וינר: ביקשו הרבנים הראשיים: "בואו נתחיל את הפיילוט עם הבוחנים של משגיחי הכשרות.

עודד וינר: לאחר מכן נעשה את המכרז על הבוחנים של יורה יורה, ובסוף לבוחנים של הדיינות כי זה השאור שבעיסה.

עודד וינר: אם נראה שזה באמת הלך...".

עודד וינר: כך זה עבד.

עודד וינר: בתהליך של המכרזים היה בינתיים תקציב דו שנתי.

עודד וינר: התקציבים עוכבו במשך הרבה מאוד זמן, הוקפאו, לא אפשרו לנו.

עודד וינר: ותיקונים הלוך ושוב על החוזים.

עודד וינר: עכשיו בקשר לתשובה שלך, היו"ר.

עודד וינר: אנחנו היום בחוזה החדש שהתחלנו, קודם כל, כל מבחן לרבנות נבדק על ידי שני בוחנים לפחות.

יעקב כץ: יש עכשיו מי שבודק גם את הדיינות וגם את הרבנות?

עודד וינר: כן.

עודד וינר: יש שני צוותים שבודקים.

עודד וינר: שלושה שלושה, כולם דיינים בכירים ששימשו או משמשים בבתי הדין, בבית הדין הרבני הגדול.

עודד וינר: ברבנות זה שני בוחנים.

עודד וינר: החתמנו אותם על חוזים, עכשיו אנחנו סורקים את המבחן, כי היו מקרים שמבחנים אבדו.

עודד וינר: אנחנו סורקים את כל המבחנים.

עודד וינר: נותנים לכל אחד את המבחן ביד, כדי שהם לא יהיו מושפעים אחד מהשני.

עודד וינר: לכן באמת אני לא מקבל חצי שנה, גם שלושה חודשים זה הרבה זמן יהיה מבחינתנו.

עודד וינר: עכשיו כשנכנסנו לרוטינה חצי שנה זה גם מעל ומעבר.

עודד וינר: אגב, יותר מזה.

עודד וינר: אנחנו ישבנו עם כל הבוחנים ברגע שהם חתמו חוזים ועברנו את ה"ויה דולורוזה" של השוואת אחוזים בין החשבות וכל התיקונים.

עודד וינר: גם התרענו שמי שלא יעמוד בלוח הזמנים, הוא ינופה מסגל הבוחנים.

אורי אורבך: אבל מה הציפייה מבחינת הזמן?

עודד וינר: סריקה וכל הבירוקרטיה לאחר המבחן לוקחת מבחינת הזמן לוקחת שבועיים.

עודד וינר: 45 יום, סדר גודל של חודשיים, גג שלושה חודשים, כדי להיות בטוח עד שמעבירים את התוצאות, תוך שלושה חודשים כל נבחן לרבנות אמור לקבל את התוצאות מעתה ואילך.

עודד וינר: זה כבר נכנס לרוטינה.

עודד וינר: עובדה שהמבחנים של אוקטובר, בגלל העיכובים של הקודמים, אבל זה נכנס כבר לרוטינה.

עודד וינר: לגבי המבחנים של הדיינות.

עודד וינר: במבחנים של הדיינות הייתה באמת בעיה.

עודד וינר: קודם כל כי זה נכנס למסלול האחרון, ואז נפלו באמצע, כי אלתרנו כל מיני דברים.

עודד וינר: לא אפשרו לנו.

עודד וינר: כל מבחן היה צריך אישור מקומי.

עודד וינר: היה צריך לקבל אישור לבוחנים והסכם מיוחד וחוזים מיוחדים והחשבות וכן הלאה.

עודד וינר: אפילו הבאתי קטע ממכון הוולקני שהיה בשנה שעברה בעיתון.

עודד וינר: בדיוק קרה להם אותו דבר, אותו סיפור.

עודד וינר: שתי שורות – אפשר לקרוא?

עודד וינר: "ואז נכנסו לתמונה היועצים המשפטיים.

עודד וינר: הם עבדו לאט, כמו שעובדים בממשלה.

עודד וינר: אבל מכיוון שהתהליך הבירוקראטי לא הסתיים, אי אפשר היה להעביר אותם.

עודד וינר: בארבעת החודשים האחרונים המכון לא מקבל שקל אחד מהממשלה.

עודד וינר: למה זה קורה?

עודד וינר: שאלתי את המנכ"ל.

עודד וינר: המציאות מסובכת.

עודד וינר: התקציב קיים, אבל אי אפשר לשלם אותו בלי לקבל פטור ממכרז.

עודד וינר: ועדת הפטור של החשב הכללי דורשת פסק זמן לחוות דעת.

עודד וינר: התקנות מאוד קשוחות.

עודד וינר: אני לא יכול לתת הנחייה לשלם בלי שתהיה התקשרות ואין התקשרות בלי מכרז ובלי פטור.

עודד וינר: אני מסכים איתך שיכול היה להיות אחרת.

עודד וינר: " אנחנו עברנו דרך דומה, והתגברנו פחות או יותר על הבעיות.

עודד וינר: רק כדי לסבר את האוזן, שלא תהיינה אי הבנות.

עודד וינר: חבר הכנסת כץ העלה את הנקודה הכי כואבת לנו.

עודד וינר: בתשס"ח צפינו את הבעיה כשראינו את הקטע הזה של המכרזים.

עודד וינר: אנחנו שלחנו מכתב בכ"ו באב תשס"ח לכל המכונים ולכל אלה שאמורים לעבור את הבחינה.

עודד וינר: אם תרצה אתן העתק לוועדה.

עודד וינר: בכוכבית בסוף הדף כתוב: "עקב בעיות משפטיות שאינן תלויות בנו, ייתכן ויהיה עיכוב במשלוח המבחנים לבדיקה וקבלת התוצאות, איתכם הסליחה.

עודד וינר: " התרענו על זה, רצינו לדחות את הבחינות.

עודד וינר: לא לקיים אותן כדי לא לגרום את אותה עוגמת נפש לאנשים.

עודד וינר: באו ראשי כוללים ובצדק ואמרו לנו: "חבר'ה התכוננו.

עודד וינר: לא יפה.

עודד וינר: עכשיו שהחומר שגור בפיהם, לא צורה שאנחנו נדחה את הדבר.

עודד וינר: תעשו לנו ושיתעכב..." אמרנו להם: "אחרי זה תבואו בטענות.

עודד וינר: " "קודם שהחבר'ה יעברו את הבחינות.

עודד וינר: " עברו את הבחינות, למה לא נותנים תוצאות?

עודד וינר: ידענו והטענות הן צודקות.

עודד וינר: היינו צריכים להפוך עולמות.

רפאל מזרחי: קיבלנו אישור מיוחד לזה עם יועצים משפטיים כדי לערוך את הבחינות.

עודד וינר: כן.

עודד וינר: בסדר.

עודד וינר: דבר נוסף, כדי לייעל את המערכת.

עודד וינר: עד תשס"ח בדקו חמישה בודקים כל מבחן לדיינות.

עודד וינר: זה לא בדיקה של מבחן אמריקאי.

עודד וינר: זה מבחן כבד וארוך.

עודד וינר: שמונה שעות מבחן.

עודד וינר: היום הורדנו את זה לשלושה בודקים על פי החוק בדיוק.

עודד וינר: שלושה בודקים כדי לייעל ואפילו שני צוותים, ועכשיו אנחנו יוצאים במכרז לצוות שלישי כדי לייעל את זה עוד יותר, כדי לסגור את הפערים ולגמור את זה.

עודד וינר: אגב, יש לפניי את הפריסה של כל הבחינות.

עודד וינר: המבחן הבא אנחנו באמת מדלגים על מועד אחד.

עודד וינר: המבחן הבא ייערך אי"ה בחודש חשוון תשע"א, המבחנים הבאים לדיינות.

עודד וינר: עד אז כל המבחנים.

עודד וינר: ..

יוסף כרמל: איך אתם יכולים לדחות את המבחנים?

עודד וינר: זה בדיוק מה שאמרנו.

עודד וינר: רב יוסי, שנייה.

עודד וינר: תן לי לסיים.

עודד וינר: זה בעקבות מה שאנחנו נקראים פה לסדר ובצדק.

עודד וינר: אנחנו לא עושים שום דבר על דעת עצמנו.

עודד וינר: אנחנו מתייעצים.

עודד וינר: כל המבחנים עד תשע"א...

עודד וינר: אגב, החוק מחייב אותנו.

עודד וינר: החוק אומר: "מזכירות המועצה תפרסם לא יאוחר משבועיים לפני מועד הבחינות הודעה על כך ותשלח העתק לגבי מועד הבחינות.

עודד וינר: " אנחנו מפרסמים את זה בדרך כלל, ידעו את זה כבר שנה מראש.

עודד וינר: ההחלטה הזו התקבלה בימים אלה.

עודד וינר: כולם יידעו את זה תוך השבוע הקרוב כבר על חשוון תשע"א.

עתניאל שנלר: מתי הייתה צריכה להיות הבחינה?

עודד וינר: הבחינה הייתה צריכה להיות באב.

אורי אורבך: כמה נבחנים בשנה לדיינות?

עודד וינר: בשלוש השנים האחרונות, נבחנו 616 נבחנים במבחנים לדיינות.

עודד וינר: יש פה פריסה גם על אבן העזר וכן הלאה.

יעקב כץ: כמה עברו?

עודד וינר: יש לנו במקבלי, התוצאות של השנים האחרונות, מקבלי כושר לדיינות, פה הלכתי אפילו טיפה אחורה, תשס"ה – 33.

עודד וינר: המבחנים לדיינות הם הכי מורכבים.

עודד וינר: צריך לדעת את זה מקרוב.

עודד וינר: תשס"ו – 22.

עודד וינר: תשס"ז – 23.

עודד וינר: תשס"ח – 9.

עודד וינר: תשס"ט עדיין לא קיבלו.

עתניאל שנלר: אני יכול להרגיע אותך, לפי מספר המועמדים משנים קודמות יש עוד מאות רבות.

אורי אורבך: פה הקפיצה מבחינת מספר המשתתפים היא הרבה יותר קטנה מאשר ברבנות.

עודד וינר: כן, אין ספק בכלל.

עודד וינר: בדיינות הוא צריך ללמוד, הרי למבחנים לרבנות צריכים ללמוד חמש שנים לאחר הישיבה.

אורי אורבך: אני לא מדבר עכשיו על הקושי לעבור מבחן רבנות ומבחן דיינות, אלא מבחינת המספרים.

אורי אורבך: ברבנות אנחנו רואים בשלוש השנים האחרונות זינוק אדיר במספרים.

עודד וינר: גם פה, אבל לא עוברים את זה.

אורי אורבך: בין הנבחנים, אני לא מדבר על התוצאות, כמה עוברים.

עודד וינר: יש עלייה גם כמה מאות אחוזים, אבל זה עוד לא בא לידי ביטוי כי הם צריכים לעבור את המבחנים.

עודד וינר: אגב, כבוד היו"ר.

עודד וינר: אני מודה לך על ההערה, כי אני חייב לשני השואלים תשובה גם על הקטע הזה.

עודד וינר: לצערי הגדול לא נראה לי, אם כן.

עודד וינר: כי העיכוב מונע מן המתמודדים לקבל משרות במדינת ישראל.

עודד וינר: אני רוצה רק להזכיר לחברים הנכבדים.

עודד וינר: קודם כל בעשר השנים האחרונות התמנו שני רבני ערים בישראל: הרב לאו, שחזר לתפקידו לאחר שעזב את הרבנות הראשית, והרב פינטו באשדוד לפני חודשיים.

עודד וינר: זה מה שהתמנה.

עודד וינר: אם יתמנו רבני שכונות או רבני ישובים או רבנים אזוריים, אז זה חלק כנראה מאותה קונספירציה, כי לא ידועים כל כך המינויים האלה.

עודד וינר: אבל אפשר לספור אותם על אצבעות יד אחת.

עודד וינר: ממתינים היום בתור 161 בעלי כושר לרב עיר ו-240 בעלי כושר של רבני שכונה, מושב או רבנים אזוריים.

עודד וינר: אז קודם כל אני מניח שלא נגרם נזק חמור לעם ישראל כי אפשר מבין אלה לעשרות אלפי המשרות שממתינות בתור למצוא בינתיים כמה מועמדים, אבל זה לא מצדיק שום דבר.

יעקב כץ: אלה משרות ריקות או שמישהו ממלא אותן היום?

עודד וינר: בין הדיינים, ישנם גם כיום קרוב ל-160 בעלי כושר לדיינות שמחכים שנים רבות למינוי.

עודד וינר: אם אני לא טועה.

עודד וינר: זה לא התחום שלי.

עודד וינר: הרב אלי יכול להגיד.

עודד וינר: אם אני לא טועה, ועדת המינויים הקרובה אמורים להתמנות בין שישה לתשעה דיינים, ככה שהמאגר עדיין יכול לספק פי כמעט עשרים.

עודד וינר: זה מכסה בריבוע.

עתניאל שנלר: אנחנו נעשה פסק זמן קטן, ואני רוצה לבקש דווקא מהאורחים שלנו ולא מחברי הכנסת ומהרבנות, אלא קצת מאלה שהזמנו.

עתניאל שנלר: מי רוצה להתייחס לנושאים הללו?

עתניאל שנלר: הרב יוסף כרמל, בבקשה.

יוסף כרמל: תודה.

יוסף כרמל: פחות מהרב הגאון זה לא שווה שום דבר היום.

יוסף כרמל: אני באתי לכאן היום לא בתור ראש כולל ארץ חמדה, אני באתי לכאן בתור ידיד של הרב מזרחי.

יוסף כרמל: בכל מקרה אני בא לכאן בתור מישהו שכואב את המעמד של הרבנות הראשית לישראל בתחום הזה.

יוסף כרמל: הרבנות הראשית לישראל, הייתה צריכה להוביל את המהלך הזה של המבחנים בצורה כזו שהאוניברסיטאות, לשכת עורכי הדין, לשכת רואי החשבון יגידו: " מכאן אנחנו צריכים ללמוד.

יוסף כרמל: " זה היה קידוש השם הכי גדול.

יוסף כרמל: עכשיו צריך לדעת.

יוסף כרמל: המבחנים האלה זה לא רק אמצעי כדי שאחר כך יהיו אנשים שאפשר יהיה לשים אותם במשרות.

יוסף כרמל: המבחנים האלה הם קודם כל כלי למבחן שצריך לעודד אנשים לגדול בתורה.

יוסף כרמל: זה שיש היום 11,000 נבחנים ברבנות לא צריך להסתכל על זה כהכנת קאדר למינוי רבנים.

יוסף כרמל: צריך לראות את זה כאחד הכלים הנפלאים ביותר שיש לנו היום במדינת ישראל לדחוף אנשים להגיע להישגים בתורה ולהיבחן על זה.

יוסף כרמל: דבר חשוב מאוד.

יוסף כרמל: ולכן זה בכלל לא משנה כמה משרות יש.

יוסף כרמל: זה צריך להיות גולת הכותרת של הרבנות הראשית בלדחוף את לימוד התורה קדימה.

יוסף כרמל: דבר אחד.

יוסף כרמל: לאדם שלומד תורה, אדם שמקדיש את עצמו ללימוד התורה, אין אפשרות לקבל תואר בעולם הזה של התורה.

יוסף כרמל: הישיבות לא מעניקות תארים.

יוסף כרמל: הכוללים לא מחלקים תארים.

יוסף כרמל: אבל הרבנות הראשית לישראל כן נותנת תארים, שהם אחר כך מציבים את האדם במקום כזה, שכאשר הוא בא לעבוד יש לו תעודה.

יוסף כרמל: גם ממשלת ישראל מכירה בתארים האלה כפרמטר לקביעת תואר אקדמי אקוויוולנטי.

יוסף כרמל: דבר מאוד חשוב מבחינת הפרנסה.

יוסף כרמל: מי שמעכבים לו את הכושר לרבנות או את הכושר לדיינות, וזה בכלל לא משנה אם הוא יקבל משרה בתנאים האלה, גורמים לו לנזק כלכלי אדיר.

יוסף כרמל: הוא לא יכול ללמד במכללה היום אם אין לו M.A.

יוסף כרמל: או P.H.D.

יוסף כרמל: אקוויוולנטי.

הרב אליהו בן דהן: מי שיש לו כושר לדיינות, מקבל שכר כדוקטור.

יוסף כרמל: הדבר הזה הוא כלי חשוב היום לציבור ענק.

יוסף כרמל: יש היום עשרות אלפי לומדי תורה.

יוסף כרמל: זאת הדרך שלהם לקבל הכרה בלימודים שלהם.

יוסף כרמל: אי אפשר לחסום את זה.

יוסף כרמל: זה לא תלוי בכלל בשאלה כמה מינויים לדיינות.

יוסף כרמל: ..

יעקב כץ: בזה אין מחלוקת בין החרדים ולכלל.

יוסף כרמל: נכון.

יוסף כרמל: כולם צריכים את זה.

יוסף כרמל: לכן יש גם עלייה במספר הנבחנים.

יוסף כרמל: אנחנו צריכים לשמוח על זה שכל כך הרבה לומדי תורה מכל המגזרים באים לרבנות הראשית לישראל.

יוסף כרמל: יש לכם את הזכות לעשות את זה.

יוסף כרמל: לקבל מהם את ההכרה ברמת הלימודים שלהם.

אורי אורבך: יכול להיות שהאוצר רומז לכם או יותר מזה, כי הרי זה עולה כסף.

אורי אורבך: גם אם הם לא עובדים בשירות המדינה.

אורי אורבך: כשבן אדם נהיה דוקטור או אקוויוולנטי לדוקטור, זה עולה לו בשכר במערכת החינוך שהוא עובד.

עודד וינר: בדיוק.

עודד וינר: אגב לפני שתי כנסות הועלתה פה הצעה שבאמת התואר הזה, האקוויוולנטיות הזו שמדבר עליה הרב יוסי כרמל היא רלוונטית רק במשרד החינוך.

עודד וינר: היא לא רלוונטית בשום גורם אחר.

עודד וינר: למשל, הייתה הצעה של זבולון אורלב בזמנו, שזה יהיה רלוונטי קודם כל בכל המוסדות הממשלתיים, שהיום מתבקש תואר אקדמאי/הסמכה לרבנות.

הרב אליהו בן דהן: אתה טועה, בנציבות שירות המדינה זה מוכר.

הרב אליהו בן דהן: עודד וינר: רק במשרדים מסוימים, רב אלי.

עתניאל שנלר: הוא אמר, שמעבר למשרות יש גם היבטים של חסרון כיס.

עתניאל שנלר: הרב כרמל ימשיך, בבקשה.

יוסף כרמל: כל התירוצים האלה שאני מאמין שהם אמיתיים, וכל הבירוקרטיה הזאת, השורה התחתונה שאתה סובל מזה ואתה סובל מזה, והרבנים הראשיים סובלים, ויש חילול השם נורא.

יוסף כרמל: ואני חושב שאחד הדברים שכנסת ישראל, בוודאי אם עתניאל שנלר יושב שם, תבדוק שלא יהיה חילול השם.

יוסף כרמל: ותיתנו להם את הכלים באמת לצאת מהסבך הזה, כי כולם מפסידים מזה.

יוסף כרמל: המערכת מפסידה מזה – את היוקרה שלה, אלה שמקדישים את עצמם ללימוד תורה, שאנחנו צריכים לעודד אותם כולנו.

יוסף כרמל: מדובר פה על ציבור נפלא, ציבור איכותי.

יוסף כרמל: אם אני מסתכל על התלמידים שלי, לכולם יש פסיכומטרי 700 ומעלה.

יוסף כרמל: הם יכולים להתקבל לכל פקולטה.

יוסף כרמל: הם באים ללמוד תורה.

יוסף כרמל: הם מחליטים לתרום את עצמם לעם ישראל בתחום הרוחני, ולבסוף הם מקבלים סטירה נוראה מהמערכת כשהם מחכים למעלה משנתיים לקבלת תשובה על מבחן.

יוסף כרמל: הם לא יודעים היום בחודש סיוון מתי יהיו המבחנים.

יוסף כרמל: כשעודד אמר לי לפני שבועיים בטלפון, אחרי שדיבר עם הרב מזרחי, שיהיו מבחנים באב.

יוסף כרמל: אם אתם דוחים את המבחן עכשיו לחשוון, אתם גורמים נזק עצום לנבחנים.

יוסף כרמל: נזק עצום! אנשים צריכים להתחיל לעבוד בא' אלול.

יוסף כרמל: צריכים להתחיל ללמד בישיבה.

יוסף כרמל: אי אפשר לגשת למבחנים האלה אם אתה עובד.

יוסף כרמל: המבחנים של הדיינות הם מבחנים קשים.

יוסף כרמל: אתה צריך ללמוד לא 24 שעות ביממה, כי אתה צריך לישון ארבע שעות.

יוסף כרמל: אבל יושב פה הרב אמסלם.

יוסף כרמל: הוא יגיד לכם.

יוסף כרמל: מי שלא לומד שתים עשרה, ארבע עשרה, שש עשרה שעות ביום לפני המבחנים האלה, הוא לא יעבור אותם.

יוסף כרמל: גם אם הוא לומד, לא בטוח שהוא יעבור.

יוסף כרמל: אבל זה מה שהאנשים האלה עושים.

יוסף כרמל: הם צוללים במשך חצי שנה.

יוסף כרמל: האישה לא רואה אותם.

יוסף כרמל: הילדים לא רואים אותם.

יוסף כרמל: הם לא עושים שום דבר אחר.

יוסף כרמל: בסוף אומרים להם: עוד חודשיים יהיה המבחן.

יוסף כרמל: בינתיים אני צריך להתחיל לעבוד.

יוסף כרמל: מה הם יעשו?

יוסף כרמל: בעיה קשה מאוד.

יוסף כרמל: חייבים שיהיו מבחנים קבועים בתאריכים קבועים.

יוסף כרמל: אפשר לתת את זה שנים מראש.

יוסף כרמל: למה צריך עכשיו לקבוע תאריך לעוד חודשיים?

יוסף כרמל: לפני שנתיים היה צריך לדעת מתי התאריכים.

יוסף כרמל: בכל מערכת לא דתית זה קיים.

יוסף כרמל: יודעים מתי המבחנים.

יוסף כרמל: תארו לעצמכם שהאוניברסיטה העברית תודיע לסטודנטים שעכשיו מסיימים את הסמסטר: "תראו, המבחנים שלכם לא יהיו בסוף הסמסטר.

יוסף כרמל: הם יהיו באמצע הסמסטר הבא.

יוסף כרמל: " הרי המדינה תיכנס פה למהומות סטודנטים עם איזה ג'ינג'י אחד שינהיג אותם וישרפו את המדינה.

יוסף כרמל: אף אחד לא מעלה בדעתו לעשות דבר כזה.

יוסף כרמל: בכל אופן זה ברור שזה שלא צועקים פה עד לב השמים, זה בגלל שרוצים את כבודה של הרבנות הראשית.

יוסף כרמל: גם האנשים הצעירים שיושבים פה, סליחה אני קורא לכם צעירים, הם רוצים את כבודה של הרבנות הראשית.

יוסף כרמל: לכן הם לא צועקים ברחוב.

יוסף כרמל: לא פונים לעיתונות.

יוסף כרמל: אתם יודעים מה?

יוסף כרמל: אני מתבייש בזה, אבל אני אספר לכם, התלבטתי אם לבוא לכאן.

יוסף כרמל: יעקב כץ הזמין אותי, ואני שאלתי, שאני אבוא לכנסת לדבר על הרבנות?

יוסף כרמל: איך זה יכול להיות?

יוסף כרמל: כבודה של הכנסת חשובה לי וגם כבודה של הרבנות חשובה לי.

יוסף כרמל: אבל אני חושב שאם כל מי שיושב פה סביב השולחן הזה רוצה בטובתה של מדינת ישראל, והרבנות הראשית לישראל, הנושא הזה, ואמרתי את זה גם לכבוד הרב עמאר בפגישה אישית לפני חודש, אם לא תטפלו בעניין הזה ייצא מזה חילול השם נורא.

יוסף כרמל: אף אחד לא רוצה שהקולר הזה יהיה תלוי בצווארו.

עתניאל שנלר: תודה רבה.

עתניאל שנלר: זה משום מוכיח, זה בסדר.

עתניאל שנלר: בבקשה, מי עוד רוצה להוסיף דברים?

עתניאל שנלר: בבקשה.

אורי אורבך: יש לי שאלה בענייני קדימות בהלכה, של איש ציבור, בספר הבא.

אורי אורבך: פה לא ממנים דיינים ולא נותנים תשובות.

אורי אורבך: בוועדת כספים מפטרים 80 עובדים בחברה ממשלתית.

עתניאל שנלר: אני נתתי למישהו רשות דיבור, אז במחילה משום כבודו של האורח.

עתניאל שנלר: ואחר כך מיד הרב אמסלם ידבר.

עתניאל שנלר: בבקשה.

הרב אוריאל גנזל: אני מרבני צוהר, מנהל את צוהר לחקיקה, מיזם שמקדם ביחד עם חברי כנסת זהות יהודית פה בבית המחוקקים במדינה.

הרב אוריאל גנזל: כארגון רבנים, אני מרשה לעצמי להגיד, הגדול ביותר במדינה, מאגד כ- 800 רבנים ואנשי חינוך, אנחנו מכירים את הסוגיה הזו מימים ימימה.

הרב אוריאל גנזל: ובכאב לב אני אומר את זה, כמו שאמרו קודמיי.

הרב אוריאל גנזל: אף אחד לא בא לפה כדי לתקוף או כדי לנגח, אלא מתוך איזה כאב עצום.

הרב אוריאל גנזל: אז קודם כל, וידוי אישי.

הרב אוריאל גנזל: אני את המבחנים עשיתי לפני עשרים שנה.

הרב אוריאל גנזל: היה אותו דבר.

הרב אוריאל גנזל: לא קרה משהו חדש בשנים האחרונות.

הרב אוריאל גנזל: אני לא יודע להסביר.

עתניאל שנלר: לרבנות או לדיינות?

הרב אוריאל גנזל: לרבנות.

הרב אוריאל גנזל: אותן תלונות שהיו כאן.

הרב אוריאל גנזל: לגבי התאריכים הלא ידועים.

הרב אוריאל גנזל: גם למבחני רבנים.

הרב אוריאל גנזל: אותן תלונות לגבי משך הזמן שלוקח עד שאתה מקבל את התשובה.

הרב אוריאל גנזל: היו גם אז.

הרב אוריאל גנזל: גם ההגהה.

הרב אוריאל גנזל: אותו סוג של תלונות, מילה במילה היה אפשר לומר אותן לפני עשרים שנה אפשר להגיד היום.

הרב אוריאל גנזל: אני מניח, כפי שאמרו כמויות וכד', הבעיות רק הולכות וגדלות.

הרב אוריאל גנזל: זה אחד.

הרב אוריאל גנזל: הדבר השני הוא שלא מקבלים את המבחן.

הרב אוריאל גנזל: אדם רוצה לדעת במה הוא בסדר, במה הוא לא בסדר.

הרב אוריאל גנזל: מה הוא צדק ומה הוא לא צדק.

הרב אוריאל גנזל: יש איזה מין סודיות כזו.

הרב אוריאל גנזל: אתה תקבל תשובה כשיגיע הזמן, לא תמיד בהתאמה למבחן הבא שיהיה.

הרב אוריאל גנזל: יש מקרים שכן, יש מקרים שלא.

הרב אוריאל גנזל: לא תוכל לדעת במה שגית, לא תקבל את המבחן חזרה, לא תוכל לדעת במה היו הטעויות שלך ולא תוכל להתקדם וגם לא תוכל לערער, להגיד שאתה חולק, אתה מבקש בדיקה נוספת.

הרב אוריאל גנזל: כל מיני מנגנונים שמוכרים בכל מערכת מקבילה אחרת, כאילו לא קיימים.

הרב אוריאל גנזל: אני לא אומר את זה בתלונה, בתור מי שבא לנגח.

הרב אוריאל גנזל: אני אומר את זה בכאב.

הרב אוריאל גנזל: מתוך זה שאם אנחנו מאמינים במבחנים האלה ואנחנו חושבים שמי שמסמיכים אותו לרבנות יכול לעשות שלל תפקידים משמעותיים, שתנאי כדי להתקבל אליהם זה המבחנים האלה.

הרב אוריאל גנזל: אז אנחנו צריכים לכבד את המבחנים הללו.

הרב אוריאל גנזל: בכלל אם היו שואלים אותי, זה לא נושא הדיון, הייתי מרחיב עוד קריטריונים, מפני שאם אנחנו מדברים על הסמכה לרב, הידע הוא רק מרכיב אחד בתוך מה שהיה צריך לעשות, אבל זה נושא לדיון אחר, שאני מקווה שנקיים אותו במהרה בימינו בהקשר של רבני שכונות ובהקשרים נוספים.

יעקב כץ: אתה יכול להגיד, צבא.

הרב אוריאל גנזל: אני יכול להוסיף עוד.

הרב אוריאל גנזל: אני לא רוצה כרגע להיכנס לפרטי הפרטים, אבל אני חושב שאם אנחנו מתייחסים להסמכה הזו כגורם משמעותי שבא ואומר: "מי שהוסמך על ידנו, הוא מתאים לשלל תפקידים.

הרב אוריאל גנזל: " אנחנו צריכים לכבד את עצמנו ולהתייחס לזה בהתאם.

עתניאל שנלר: אני מאוד מודה לך.

עתניאל שנלר: חבר הכנסת הרב אמסלם, מורי ורבי, בבקשה.

חיים אמסלם: תודה, אדוני יו"ר הוועדה.

חיים אמסלם: לא שמעתי את כל הדברים שנאמרו מתחילת הדיון, אבל בהחלט אני יודע שמבחני הרבנות והדיינות של הרבנות הראשית לישראל יש להם יוקרה רבה.

חיים אמסלם: הם נחשבים, מוערכים, ויש שאיפה כללית בעולם הישיבות.

חיים אמסלם: יעקב כץ: וגם בציבור החרדי.

חיים אמסלם: בוודאי.

יעקב כץ: יש מבחנים מקבילים בציבור החרדי?

חיים אמסלם: תראה.

חיים אמסלם: זה אינדיבידואלי.

חיים אמסלם: בישיבה שלנו לא ניגשים למבחנים מסוג שלא יהיה, כי קודם כל לפני יש מבחנים פנימיים.

חיים אמסלם: בכלל בישיבה שלנו יש סדרת מבחנים.

חיים אמסלם: למבחנים האלה יש יוקרה רבה מאוד.

חיים אמסלם: יש בעיה.

חיים אמסלם: היא נרמזה על ידי הרב גנזל.

חיים אמסלם: אולי היא נאמרה גם לפני כן.

חיים אמסלם: פשוט אני יודע שעל הרבה נושאים חשובים שלומדים אומרים: "שמע, אני רוצה להתחיל חושן ג או חושן ב.

חיים אמסלם: " אין לי תשובות.

חיים אמסלם: מחושן א אין לי מוטיבציה.

חיים אמסלם: אני לא יודע ואני עומד ואברכים חשובים שמרביתם אין להם ציפייה להיות במערך הדיינים בישראל.

חיים אמסלם: האמינו לי.

חיים אמסלם: מידיעה אני אומר לכם.

חיים אמסלם: הטובים לא נמצאים במערכת.

חיים אמסלם: הגאונים האמיתיים, הידענים שיכולים לקפל את הש"ס מכאן ומשם, להם מסכנים אין להם זרועות, אין להם אבא, אני מכיר חלק מהם.

חיים אמסלם: אני משתומם מהם, למבחנים האלה יש יוקרה.

חיים אמסלם: אני דואב מאוד את מעמדה של הרבנות הראשית.

חיים אמסלם: אני בכלל לא התחנכתי על האסכולה של הרבנות הראשית.

חיים אמסלם: אבל תמיד הממסד הרבני המסודר הוא אצלי הממסד.

חיים אמסלם: לא מכיר ממסד אחר.

חיים אמסלם: ואם נשאר ה"פיצ'" של תרנגולת הזאת, שזה המבחנים ויוקרתם, אז צריך לשמר אותם כי זה מאוד חשוב.

חיים אמסלם: במנגנונים האחרים כולנו יודעים בדיוק מה קורה, וכולנו שומעים.

חיים אמסלם: אני גם רוצה לומר לכם, אני לא יודע, למי שיודע ולמי שלא יודע, בקהילות בחוץ לארץ כשהיו עושים מבחני דיינות, היו כל מיני סגנונות.

חיים אמסלם: בארצות צפון אפריקה, היה במרוקו למשל היה מבחן אחד.

חיים אמסלם: קוראים לו פסק.

חיים אמסלם: שואלים שאלה, אתה צריך לפסוק הלכה.

חיים אמסלם: לפי הפסק נדע אם אתה שווה או לא שווה.

חיים אמסלם: אז ככה ידעו.

חיים אמסלם: אבל למשל במקומות אחרים היו מבחנים.

חיים אמסלם: והתוצאה באחוז במבחן לפי המדרג הגבוה, היא שקבעה.

חיים אמסלם: והיו גדולי תורה שהתבררו אחרי זה כגדולי תורה, לא זכו להתמנות מפני ש... זה חשוב.

חיים אמסלם: בין 94 אחוז ל-83 אחוז, זה חשוב.

חיים אמסלם: מה ההסתר הזה?

חיים אמסלם: זה מריח קומבינה.

חיים אמסלם: לא אומרים לך למה ולא אומרים מי אתה.

חיים אמסלם: ואחרי שנותנים לך תשובה עד שאתה כבר מייאשים אותך.

חיים אמסלם: למה כל זה?

עתניאל שנלר: כי אין ההצלחה שורה, אלא על מה שסמוי מן העין.

חיים אמסלם: אני לא יודע.

חיים אמסלם: לא שמעתי את הדברים מתחילת הדיון.

חיים אמסלם: אבל ייתכן וצריך לחזק את.

חיים אמסלם: .. אולי בכלל המנגנון, הבחינות, אולי דיינים מסוימים, לא כאלה שעובדים בפועל בדיינות, אולי דיינים בדימוס.

הרב אליהו בן דהן: בזה אני מסכים איתך.

הרב אליהו בן דהן: אני נגד דיינים בפועל.

הרב אליהו בן דהן: שיכתבו פסקי דין באותו זמן.

הרב אליהו בן דהן: לא יבדקו בחינות.

הרב אליהו בן דהן: לא שמעו בקולי.

עתניאל שנלר: זה נושא חשוב.

עתניאל שנלר: אולי עודד יודע.

עתניאל שנלר: אולי יש בעיה של תקצוב.

יעקב כץ: הדיינים מקבלים שעות נוספות על זה?

עודד וינר: הבסיס לבדיקת מחברת לדיינות, אם אני לא טועה, היא 121 שקל מע"מ.

עודד וינר: במכרז הם צריכים להציע הנחה על הבסיס, כשההנחות הן לא גדולות מדי, כל מחברת היא 121 שקל, לא זאת הבעיה.

עודד וינר: הכסף זה לא הבעיה.

עודד וינר: היו"ר עתניאל שנלר: סיימת, הרב אמסלם?

חיים אמסלם: סיימתי.

עתניאל שנלר: חברים, אנחנו נשמע את כולם.

עתניאל שנלר: מי שרוצה.

עתניאל שנלר: אבל אנא, רק תחדשו דברים.

עתניאל שנלר: עוד מעט נגיע לסיכומים עם שיניים, אבל קודם כל רק לא לחסום אנשים מלומר, בבקשה.

הרב ברוך פז: אני אחראי על מבחני דיינות בישיבת בית אל.

הרב ברוך פז: משלמים 500 שקל למבחן, ואני לא יודע איפה הכסף הזה, אבל מה הבעיה לקחת את הכסף הזה ולהביא עשרות אנשים כדי לבדוק את המבחנים.

הרב ברוך פז: אני לא יודע מה, שלושה צוותים בשלוש שעות.

הרב ברוך פז: הכסף הזה נמצא מן הסתם באיזשהו מקום, שיביאו הרבה אנשים.

הרב ברוך פז: אני לא יודע איך דיין בפועל יכול לבדוק מבחנים, זה נראה לי הזוי לגמרי, אין מספיק דיינים ויש מאות תיקים, יש לו זמן לשבת ולבדוק מבחנים?

הרב ברוך פז: אני לא יכול להבין את זה.

עתניאל שנלר: תודה.

עתניאל שנלר: בבקשה.

הרב חיים בלוך: אני ראש הכולל, במשפטי ארץ בעופרה.

הרב חיים בלוך: אני מצטער שאני איחרתי, כי אני רק ידעתי מאוחר על הדיון הזה.

הרב חיים בלוך: אז יכול להיות שיהיו דברים שיחזרו.

הרב חיים בלוך: אבל אני רוצה להגיד מנקודת מבט שאני שמעתי פה שדיברו מנקודת מבט של התלמידים.

הרב חיים בלוך: מנקודת מבט של ראש המערכת יכול להגיד שהמצב הוא ממש בלתי אפשרי.

הרב חיים בלוך: ואני אדגים את זה במה שהיה אצלנו בכולל.

הרב חיים בלוך: למדנו, הרי חושן משפט מחולק לשלושה חלקים.

הרב חיים בלוך: החלק הקטן – חלק א, החלק הכי גדול – חלק ב, וחלק ג – שזה משהו ביניהם.

הרב חיים בלוך: אנחנו למדנו חלק א, ועוד לא הייתה בחינה.

הרב חיים בלוך: התחלנו ללמוד כבר לחלק ב, עם כוונה שחודשיים סמוך לבחינה, נחזור על חלק א כדי לגשת למבחן.

הרב חיים בלוך: אמרו לנו שיש בחינה בתחילת חשוון, אז בתחילת אלול התחלנו לחזור.

הרב חיים בלוך: אנחנו מתקשרים בשביל תאריך מדויק.

הרב חיים בלוך: נגיד לכם, נגיד לכם.

הרב חיים בלוך: הגיע כבר חשוון.

הרב חיים בלוך: זה כבר לא יהיה שבוע ראשון בחשוון.

הרב חיים בלוך: אולי יהיה בשבוע השני.

הרב חיים בלוך: היה כבר שבוע שלישי.

הרב חיים בלוך: בקיצור בסוף לא הייתה בחינה.

הרב חיים בלוך: כלומר כל שלושת החודשים האלה שהקדשנו לחזרה, אז בעצם למדנו תורה ברוך השם, אבל זה היה מיותר מבחינת התוכנית.

הרב חיים בלוך: אחר כך שוב, בשנה הבאה, באותה שנה לא הייתה בחינה.

הרב חיים בלוך: שלושה חודשים מבחינת התוכנית לימודים הלך סתם.

הרב חיים בלוך: אחר כך בשנה שאחריה אמרו, כן, תהיה בחינה בתחילת חשוון.

הרב חיים בלוך: אז שוב התחלנו לחזור בתחילת אלול.

הרב חיים בלוך: בסוף הייתה בחינה רק ממש בסוף חשוון.

הרב חיים בלוך: אם היינו יודעים, היינו מתחילים רק בתשרי.

הרב חיים בלוך: ארבעה חודשים מבחינת התוכנית, נזרק.

הרב חיים בלוך: עכשיו, חלק ב זה סד כזה, שאז נשאר רק שנתיים ללמוד חלק ב, שזה מאוד מאוד בלחץ, כי צריך רק איזה חצי שנה בשביל לחזור על חלק ב.

הרב חיים בלוך: בקיצור, אי אפשר לעשות את זה.

הרב חיים בלוך: זו נקודה אחת, ממש הנושא הזה של העמידה והתאריכים זה משבש לגמרי את כל תוכנית הלימוד.

הרב חיים בלוך: דבר נוסף שהזכירו פה במיוחד, זה לדעת מהן הטעויות.

הרב חיים בלוך: אנחנו מלמדים לפי שיטה מסוימת.

הרב חיים בלוך: חלק מהתלמידים עברו.

הרב חיים בלוך: חלק מהתלמידים לא עברו.

הרב חיים בלוך: על מה לא עברו?

הרב חיים בלוך: אם אני רוצה לשנות כיוון, יכול להיות שכל הכיוון שאני מלמד, אני מתרכז בגמרות עם ראשונים ואני צריך להתרכז בקצות נתיבות.

הרב חיים בלוך: אם לא יודעים אז בניית תוכנית הלימודים היא ישנה.

הרב חיים בלוך: לעניין התלמידים שיוצאים אחרי הבחינה, פשוט כל כך מאוכזבים מעצם זה שהם לא יכלו לכתוב כמו שהיה צריך בגלל שהתנאים שם היו כאלה שהלחץ, הצפיפות ששניים-שלושה לפעמים בשולחן, או במעבר או משהו כזה.

הרב חיים בלוך: כמו שהרב פז אמר שיש שמשלמים כל כך הרבה כסף, ואפילו תנאים בסיסיים לכתוב את הבחינה לפעמים לא מקבלים.

עתניאל שנלר: על הדברים האלה דיברנו כשטרם הגעת, תודה.

עתניאל שנלר: עוד מישהו רוצה לחדש לנו?

יעקב כץ: אתה קובע, או אתה באת כשליח שלהם?

יעקב כץ: אולי כדאי להביא את הרבנים הראשיים לפה?

הרב חיים בלוך: הרבנים הראשיים לא באים לכנסת.

עתניאל שנלר: אנחנו רוצים להגיע לתוצאות, בבקשה, מי ביקש רשות דיבור?

הרב אליהו בן דהן: אני רוצה להגיד עוד משפט.

הרב אליהו בן דהן: אני רוצה להסביר את הדברים.

הרב אליהו בן דהן: אני חושב שבאמת לא ראוי שדיין בכהונה יעסוק בבדיקת הבחינות הללו.

הרב אליהו בן דהן: אני בזמנו אמרתי את זה לרבנים הראשיים.

הרב אליהו בן דהן: אני חושב שזה לא נכון ולא צודק.

הרב אליהו בן דהן: לדיינים אין זמן.

הרב אליהו בן דהן: אני אומר: מי שרוצה באמת לכתוב פסקי דין, וצריך לכתוב פסקי דין, אין לו זמן לעסוק בבדיקה.

עתניאל שנלר: אולי אנחנו נמליץ שמי שרוצה לבוא לוועדה למינוי דיינים שנה קודם יבדוק מבחנים ותהיה לו ההכשרה הראויה?

הרב אליהו בן דהן: ברור לי שצריך להיות מישהו בעל ניסיון.

הרב אליהו בן דהן: הרי מי שבא להתמנות אלה אנשים שיש להם כושר לדיינות, אבל הם צעירים.

הרב אליהו בן דהן: אין להם את הניסיון הרב מהעבודה.

הרב אליהו בן דהן: אבל יש מספיק דיינים בגמלאות שפרשו שחייבים לצרף אותם למערכת.

הרב אליהו בן דהן: זה לא נכון ולא ראוי לקחת דיינים בכהונה.

עתניאל שנלר: תודה.

רפאל מזרחי: אני רציתי להעלות נקודה בקשר לכל הטענות לגבי הערעורים, מה שדיברו פה קודם.

רפאל מזרחי: ועדת הדיינים שנבחרה לפני חצי שנה, עכשיו היא נמצאת במצב לגמור את הבחינות שהיו: תשס"ח, תשס"ט ותש"ע.

רפאל מזרחי: בנושא לגבי הבחינות הבאות, ולכן זו אחת הסיבות שנדחו המבחנים עכשיו, זה לשבת על כל הטענות ועל כל הסיבות.

רפאל מזרחי: אמרתי בזמנו לרב כרמל כשהוא דיבר איתי, שאנחנו נזמן את כל ראשי הכוללים שמלמדים את הדיינות בישיבות להשמיע את טענותיהם בפני הוועדה.

רפאל מזרחי: אז כך שכל הסיבות האלה בעזרת השם ייפתרו ויבואו על פתרונן השלם.

יעקב כץ: מתי יהיו התוצאות?

רפאל מזרחי: יש לנו לוח זמנים קבוע, ועם זה אנחנו מכינים את המבחנים של חודש אב הקרוב ומתמסרים רק לבדיקת התוצאות.

יעקב כץ: אולי תגיד מתי כדי שנוכל לבשר?

יעקב כץ: לנו יש כאלה עשרות בבית אל.

רפאל מזרחי: רוב רובם של תשס"ח יהיה בעזרת השם עוד שבועיים.

רפאל מזרחי: אחר כך בסוף תמוז, אחר בסוף אלול.

רפאל מזרחי: כולל תש"ע שייגמר בתשרי תשע"א.

יוסף כרמל: אבל למה זה קשור לדחייה?

יוסף כרמל: מה הקשר בין בדיקה לעשיית בחינה?

רפאל מזרחי: אין זמן לכתוב בחינה.

רפאל מזרחי: הם מתעסקים בבדיקות.

יוסף כרמל: רק עוד נקודה אחת קטנה.

יוסף כרמל: לפני עשרים שנה שהזכירו פה.

יוסף כרמל: אני זוכר את זה בתור אברך צעיר, אבל אז לא הייתי במבחנים.

יוסף כרמל: רבנים נבחנו בדיינות פעם בשלוש שנים לאחר מועד של שבועיים מראש.

יוסף כרמל: נכון, הרב כרמל?

רפאל מזרחי: זה נכון.

רפאל מזרחי: ואני אומר, לא צריך לשבת ולהגיד "מגיע לכם יישר כוח על מחלקת הבחינות.

רפאל מזרחי: מגיע לכם.

רפאל מזרחי: " אני אומר זאת בכנות, אבל אתם חייבים לעשות משהו כדי שזה יהיה לסמל ולתפארת.

יוסף כרמל: אני מקווה, בוודאי.

יעקב כץ: רק שאלה קטנה.

יעקב כץ: למה דיינים מכהנים בודקים את הבחינות ולא דיינים בגמלאות?

הרב אליהו בן דהן: לא יודע.

הרב אליהו בן דהן: אין לי תשובה.

הרב אליהו בן דהן: אני יכול להגיד דבר אחד.

הרב אליהו בן דהן: נודע לי די באקראי, אף אחד לא נתן לי הודעה מסודרת, כך שנודע לי באקראי על דיינים שבכהונה שהם הופנו לבדיקות.

הרב אליהו בן דהן: אני קודם כל התרעתי בפניהם שהם צריכים לקבל אישור לעיסוק נוסף.

הרב אליהו בן דהן: וחייבתי אותם וגם אמרתי לעודד – אסור להעסיק אותם.

עתניאל שנלר: מי נותן את האישור?

הרב אליהו בן דהן: שר המשפטים.

הרב אליהו בן דהן: אחרי שנשיא בית הדין הגדול חייב להסכים לבקשה, החותמת האחרונה לעיסוק נוסף לדיין או לשופט, זה שר המשפטים.

יעקב כץ: אז אם תשס"ח ותשס"ט והוא גם דיין בבית דין ואחר כך אנשים מתלוננים שבתי הדין לא עובדים.

יעקב כץ: הם כל היום עסוקים בבחינות.

יעקב כץ: לאיזה מצב הגענו.

יעקב כץ: זה חילול השם.

עתניאל שנלר: לא נפריז.

עתניאל שנלר: רק אם יש עוד חידוש עכשיו.

עתניאל שנלר: יש חידוש?

הרב ברוך פז: משהו קצר מאוד.

הרב ברוך פז: למה רק דיינים יכולים לבדוק?

הרב ברוך פז: לא אמרנו שיש תלמידי חכמים עצומים כמו הרב אמסלם, אנשים שיודעים את כל הש"ס?

הרב ברוך פז: למה רק דיינים?

הרב ברוך פז: דיין שהוא בגמלאות, עם כל הכבוד לו, הוא אדם, הוא עשה...

הרב ברוך פז: אי אפשר שהמבחן הבא לא יהיה בזמן.

הרב ברוך פז: אם זה לא יהיה, מה עשינו?

עתניאל שנלר: דיברנו על זה, ותודה שחיזקת את הנקודה הזו.

עתניאל שנלר: בבקשה, עודד.

עודד וינר: אני אולי אתחיל בנקודה הכי חשובה שהזכרת עכשיו, הרב יוסי כרמל, ידידי היקר.

עודד וינר: מה שראינו עכשיו זה בדיוק דוגמה קלאסית למה שהיה בתשס"ח.

עודד וינר: אנחנו בתשס"ח ביקשנו לעשות הפסקה קצרה כדי לגמור את הפער, להשלים את כל הבחינות שלא נבדקו וליישר קו ולהמשיך.

עודד וינר: הייתה אותה סצנה כמו עכשיו, שהיא מוצדקת לחלוטין, אין לי ספק מבחינת התלמידים ובאמת אנחנו מבינים את זה עד הסוף.

עודד וינר: אבל קרה מה שהרב כרמל אמר פה: איך אתם יכולים לעשות כזה דבר.

עודד וינר: זה לא יעלה על הדעת.

עודד וינר: אמרנו: תראו.

עודד וינר: אם אנחנו נעשה, תהיה לנו בעיה במתן התשובות.

עודד וינר: זה יתעכב וזה יגרור אחריו שרשרת שלמה.

עודד וינר: אמרתם: לא, אי אפשר.

עודד וינר: שומו שמיים.

עודד וינר: נכנענו.

עודד וינר: באהבה אגב נכנענו.

עודד וינר: בשמחה רבה נכנענו.

עודד וינר: אבל עכשיו אנחנו במצב הזה היום אני בטוח שאם עכשיו נעשה את המבחנים, אגב לא אנחנו מחליטים.

עודד וינר: יש ועדת בחינות של מועצת הרבנות הראשית שיושבים בה גם דיינים וגם רבנים חברי המועצה.

עודד וינר: הם מחליטים על כל הפרמטרים.

עודד וינר: מחליטים על קריטריונים.

עודד וינר: ואלו דברים שאין להם שיעור, עם כל הכבוד .

יוסף כרמל: אל תאשים את המועצה הזו בסחבת הזו של שנתיים, זה לא בסדר.

עודד וינר: הנה רב יוסי,גם עכשיו.

עודד וינר: אתה אמרת במו פיך.

עודד וינר: בואו נעשה את המבחן ואנחנו בבעיה.

עודד וינר: הלאה.

עודד וינר: לגבי הערעור.

עודד וינר: אותו דבר היה בעניין הזה.

עודד וינר: הרב כרמל דיבר פה ובצדק על יוקרת הרבנות הראשית, על המבחנים וכן הלאה.

עודד וינר: היו טענות לפני שנתיים, כמעט שלוש שנים, על רמת המבחנים, שבאמת, אני אומר את זה פה, אני אגיד בזהירות מפני כבודה של הרבנות, שלא כל אחד למד את מה שהוא צריך, למד מדברים אחרים והצליח לעבור את המבחנים.

עודד וינר: העלינו את הרמה של הבחינה.

עודד וינר: באו ונזעקו כל מיני ראשי ישיבות וראשי כוללים: איך אתם מעלים את הרמה?

עודד וינר: אתם רוצים שתהיה רמה כמו, להבדיל, רואי חשבון, ששמה נכשלים 60-50%.

עודד וינר: כשאנחנו קצת מעלים את הרף, באים בטענות: למה לא הודעתם לנו?

עודד וינר: שינו את החוקים ואף אחד לא אמר לנו.

עודד וינר: אגיד עוד דבר בעניין זה, לגבי ערעור.

עודד וינר: באוניברסיטה לא בודקים שניים את המבחנים כמו שברבנות או שלושה בדיינות.

עודד וינר: באוניברסיטה בודק אדם אחד.

עודד וינר: אגב היו תקופות שהוצאנו, ואמרנו שאנחנו נבדוק ונעשה ישיבה לאחר שאנחנו נגמור פה את כל העסק באופן רציני מאוד על כל הקריטריונים, על כל הדברים, על כל הערעורים.

עודד וינר: יש לנו דף שפה כתבנו את כל הטענות מולנו בעניין הזה.

עודד וינר: הרבה יותר ממה שנאמר פה.

עודד וינר: ונשב על זה עם הרבנים הראשיים כדי לראות מה אנחנו רוצים.

עודד וינר: וזו התשובה גם לחבר הכנסת כץ.

עודד וינר: אבל מה קרה?

יעקב כץ: אלה בודקי המבחנים?

יעקב כץ: מכיני המבחנים?

עודד וינר: הם לא חלק מהוועדה הזו, זה חברי המועצה.

יעקב כץ: אם מתקבלת החלטה שמחר הבודקים שהחליטו, כמו שאמר הרב אלי, יהיו לא דיינים מכהנים.

יעקב כץ: זו בעיה לשני הצדדים.

עודד וינר: זה יצטרכו לקבל החלטה חברי מועצת הרבנות הראשית יחד עם הרבנים הראשיים, שהם קובעים.

עודד וינר: בוודאי אנחנו נעלה את הדבר הזה.

עודד וינר: האם אני יושב פה סתם?

עודד וינר: דבר נוסף.

עודד וינר: ברגע שהגשנו את הערעורים, והגשנו ערעורים בעבר.

עודד וינר: הרי אתם יודעים – אין שני נביאים מתנבאים בסגנון אחד ואין שני רבנים מקבלים את השיפוט של האחר.

עודד וינר: זה -במבחן הזה לא עבר אחרי ששניים בדקו אותו.

עודד וינר: המבחן הזה לא עבר?

עודד וינר: זה לא יכול להיות.

עודד וינר: אחד התלמידים המצטיינים אצלי בכולל.

עודד וינר: לא יכול להיות.

עודד וינר: גם אם רואים בפועל שלא, אבל הוא כזה תלמיד טוב.

עודד וינר: לא יכול להיות שהוא לא עבר.

עודד וינר: ויכוחים אינסופיים.

עודד וינר: לכן באותו שלב החליטו שמפסיקים עם ערעורים כי זו הייתה סאגה בלתי נגמרת.

עודד וינר: אבל אנחנו בהחלט נעלה את הנקודה הזאת, שהיא שווה.

עודד וינר: עכשיו העלה פה הרב, הרי זה עולה 500 שקל.

עודד וינר: שואלים.

עודד וינר: לא אומרים: הכסף הזה בטח הולך.

עודד וינר: שלושה בודקים.

עודד וינר: כל אחד בממוצע 120 שקל, 360 שקל.

עודד וינר: מקום בבנייני האומה, ששיפרנו את התענוג ונותנים לכל אחד שולחן, בשופי, מקום כמה שרוצה.

עודד וינר: מקום בבנייני האומה עולה כ- 70 שקל.

עודד וינר: זה 400 שקל.

עודד וינר: מערכת המבחנים בסעיף שלנו היא מערכת של משק סגור.

עודד וינר: זאת אומרת שאין לנו לסבסד ולמרות הכול כדי לא לעכב, אנחנו מסבסדים מסעיפים אחרים בקושי, כי אין תקציב.

עודד וינר: מי שיודע את התקציב של הרבנות הראשית.

עודד וינר: אבל אנחנו רק ניזונים ואנחנו לא עושים רווחים.

עודד וינר: אני צריך להוסיף מסעיפים אחרים כי זה הולך נטו למבחנים.

עודד וינר: עד כמה שאנחנו צריכים להיות זהירים בנושא של המבחנים, אני מניח שהיות שזה היה בתקשורת, ושניסו באמת קצת להקל וקצת ללכת לקראת עולם הישיבות, ובעניין של פרנסה ומה שאמרו, עכשיו מתנהל בבית משפט, משפט על אותם 1,500 של כוחות הביטחון, משטרה וצבא שקיבלו את התעודות להשכלה גבוהה שהן אקוויוולנטיות.

עודד וינר: מתנהל משפט שהוא לא מוסיף יוקרה וכבוד.

עודד וינר: ואנחנו צריכים לעמוד שם ולהתפתל ולהסביר כל מיני הסברים, שקיבלו קודמינו ואחרים, איך זה נהיה כדבר הזה.

עודד וינר: ואם אנחנו רוצים לשמור על כבוד הרבנות הראשית ולהימנע מכל פסיק, אנחנו צריכים ללכת על קצות האצבעות בדברים האלה.

עודד וינר: ניסו כמה הצעות.

עודד וינר: בואו נפריט את המבחנים.

עודד וינר: לגוף חיצוני.

עודד וינר: האם זה מה שאנחנו רוצים לראות?

עודד וינר: אגב, אפילו הצעה כזו אנחנו נעלה על אותו שולחן.

עודד וינר: לפחות את הצד הטכני של המבחנים אולי נפריט.

עודד וינר: שמישהו אחר יעשה את זה שם, כמו שעושים לרואי החשבון.

עודד וינר: אפילו את זה נעלה על השולחן.

עודד וינר: אבל בסך הכול כל ההצעות תיבדקנה, וכמו שאמרתי, אין לי תשובה.

עודד וינר: נכון שאמרתי לרב יוסי שזה יהיה באב, כי באמת אנחנו רוצים לתת את הפתרונות.

עודד וינר: אבל אם אנחנו רוצים שלחשוון אנחנו גמרנו והכול מאחורינו והושבנו את ועדת הדיינים והם התחייבו עם לו"ז (לוח זמנים) מפורט לגבי כל אחד מהמבחנים האלה, שעד אלול תשע"א גומרים ותשרי זה הספח האחרון, ואפשר בחשוון לצאת, שהכול מאחורינו.

עודד וינר: השאלה מה עומד מול מה ואם כדאי לעשות עוד פעם וטלאי על גבי טלאי.

עתניאל שנלר: תודה רבה.

עתניאל שנלר: חבריי, חברי הכנסת.

עתניאל שנלר: אני רוצה להציע את הצעת הסיכום הבאה, ואם תסכימו לכך נסכם את זה כדעת סיכום.

עתניאל שנלר: אין ספק שהדבר משפיע גם על הנבחן וגם על משפחתו, גם על המכשיר ועל גוף ההכשרה, מקום העבודה, הפרנסה .

עתניאל שנלר: יש לזה השלכות רחבות מאוד ומכאן החשיבות של העיסוק בכך, ותודה על המציעים, גם לחבר הכנסת אורבך שיצא וחבר הכנסת כץ, על עצם העלאת הנושא על השולחן.

עתניאל שנלר: הדבר החשוב הנוסף, לעניות דעתי, זו העובדה שמדובר כאן לא רק ביוקרת הרבנות הראשית, אלא בביסוס מעמדה הבלעדי בתחומים הללו לאורך שנים.

עתניאל שנלר: אנחנו לא רוצים סחף גם בתחומים הללו.

עתניאל שנלר: אנחנו רוצים להיות כאן מאוד מאוד ברורים, חזקים, וכאן עיקר העניין.

עתניאל שנלר: הרבנות הראשית איננה גוף פרטי.

עתניאל שנלר: היא גוף של הממשלה.

עתניאל שנלר: היא גוף מבוקר.

עתניאל שנלר: בהיות הרבנות שכזאת, היא הרגולטור.

עתניאל שנלר: ואני מתרשם שהתשובות הן תשובות: "דיברנו, יש בעיות, נסדר אותן.

עתניאל שנלר: " כך לא מייצרים רגולציה.

עתניאל שנלר: מה שאני רוצה שאנחנו נדרוש מן הרבנות להציג בפני הוועדה בראש חודש אלול את התקינה בכל נושא הבחינות.

עתניאל שנלר: התקינה תכלול: שאלה כמו אנונימיות של המבחן.

עתניאל שנלר: מדוע זה לא כך?

עתניאל שנלר: אני שם סימן שאלה.

עתניאל שנלר: גובה האגרה, סמכות לקחת אגרה.

עתניאל שנלר: מה זה מכסה.

עתניאל שנלר: ואולי עוד מאה שקלים ערכם יהיה הרבה יותר מאשר המאה שקלים על ידי שיתחיל לעבוד יום קודם אפילו או בשאר הדברים.

עתניאל שנלר: המועדים הקבועים שאינם תוצאתיים אלא הם המובילים.

עתניאל שנלר: זה משפיע על הנבחן ועל הגוף המכשיר ומשפיע על המשפחה ועל אישור מקומות עבודה ועל עולם ומלואו.

עתניאל שנלר: נוסח ורמת המבחן.

עתניאל שנלר: על מנת שלא יצטרכו לעמוד בבתי משפט ולהסביר לגבי הרמה, או לא תהיינה שאלות של כתיב וכתב וניסוח ועברית ועוד כיוצא בהם.

עתניאל שנלר: תנאי המבחן.

עתניאל שנלר: מה אתם דורשים.

עתניאל שנלר: האם יהיה לו שולחן, האם יהיה לו מים.

עתניאל שנלר: האם תהיה לו הפסקה.

עתניאל שנלר: כמה יהיו, באלו שעות עושים את המבחן ועוד שאלות מהסוג הזה.

עתניאל שנלר: שאלה מאוד מרכזית, מי הבודקים?

עתניאל שנלר: היה כאן בדיון.

עתניאל שנלר: אני חושב שצריך לפנות לשר המשפטים, אם תגבו אותי.

עתניאל שנלר: אני מאוד אשמח שאנחנו נבקש ממנו שלא יאשר לדיינים לעבוד עבודה נוספת.

עתניאל שנלר: אין דבר כזה.

עתניאל שנלר: אני חושב שזה חמור כשלעצמו.

יעקב כץ: תעשה חוק.

עתניאל שנלר: וימצאו לזה חוק?

עתניאל שנלר: ואם הוא לא ייתן?

עתניאל שנלר: אני אומר שהדברים שנראים הגיוניים מאוד: מועדי מסירת התוצאות, כמה זמן.

עתניאל שנלר: כל מבחן -תוך כמה זמן הנבחן יקבל את התוצאה.

עתניאל שנלר: יידעו.

עתניאל שנלר: יראו על התוצאות.

יעקב כץ: מי כן הבודקים?

עתניאל שנלר: מישהו צריך לבחון.

עתניאל שנלר: זה חלק מהתקינה.

עתניאל שנלר: החזר המבחן.

עתניאל שנלר: בשביל לדעת מה לא בסדר.

עתניאל שנלר: מדוע לא מחזירים?

עתניאל שנלר: מתן התעודה.

עתניאל שנלר: אז קיבלת את התוצאה.

עתניאל שנלר: מתי אתה מקבל את התעודה, שתוכל לעשות בה שימוש.

עתניאל שנלר: זה לא עלה כאן, אבל אני מניח שגם זה מפריע או גם שואלים.

עתניאל שנלר: ישנם כאן חבריי ממבקר המדינה.

עתניאל שנלר: רבנות זה גוף מבוקר.

עתניאל שנלר: מה שאני מבקש, כשאנחנו בראש חודש אלול, ואין ספק כמו שאני מכיר את עודד ואת הרבנות, ואני מתכוון לזה.

עתניאל שנלר: הם אנשים מאוד מדויקים ומקפידים.

עתניאל שנלר: ראש חודש אלול – זה יהיה.

עתניאל שנלר: תקינה.

עודד וינר: אמרת חודש אלול.

עודד וינר: לא ראש חודש.

עתניאל שנלר: אמרתי ראש חודש אלול.

עתניאל שנלר: מקבל את התקינה.

עתניאל שנלר: אני אבקש, אם חברים ירצו, אנחנו נעבוד עלזה.

עתניאל שנלר: נקיים איזו 'שיבונת' קטנה.

עתניאל שנלר: נדון על העניין.

עתניאל שנלר: ואם לא יהיה לנו הערות או נסכים לדבר, זה יהיה הקו המנחה, שתוכלו לבחון מתי שתבחנו, ואני מציע באמת בשנה הבאה לתוכנית העבודה.

עתניאל שנלר: אני לא צריך להגיד לכם, יש הפרדת רשויות.

עתניאל שנלר: ראיתי רצוי ונכון.

עתניאל שנלר: יהיה לכם פורמט מה לבדוק.

עתניאל שנלר: משום שאני מכיר את הרבנות ואת המנכ"ל של הרבנות, אין ספק שתהיה בחינה כזו, בדיקה שלכם.

עתניאל שנלר: התוצאות תהיינה טובות.

עתניאל שנלר: אני אומר את זה בכנות, כי אני מכיר את העבודה היוצאת מן הכלל של הרבנות הראשית, מחלקת הבחינות ומנכ"ל ושאר העוסקים במלאכה.

עתניאל שנלר: ואם נראה לכם, חבריי, שזה הסיכום של הישיבה, אנחנו בעצם לא גמרנו והולכים, אלא אנחנו נפגשים בחודש אלול לראות את הדברים ולהמשיך.

יעקב כץ: עד חודש אלול לא נראה אותך?

עתניאל שנלר: אתה תראה אותי בנסיבות אחרות בעניין, לא בבחינה.

עתניאל שנלר: שמע, בכל זאת, לא להגזים.

עתניאל שנלר: חברים, אני מודה לכם עד מאוד שטרחתם ובאתם ותודה למציעים.

עתניאל שנלר: הישיבה נעולה.